  Туспуктэм: vk.com ( Ансамбль «Италмас») Наталия Сильвестрова Удмуртиысь фольклор кырӟанъя но эктонъя «Айкай» кун театр но кырӟанъя но эктонъя А. В. Мамонтов нимо «Италмас» ансамбль Россиысь лулчеберетъя министерстволэн гастрольёсъя «Мы – Россия» программааз пыриськоз. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. «Айкай» театр «Мы – Россия» программае кыкетӥ арзэ пыриське ни. Кызьы вераз ивортодэтъя «Удмуртия» агентстволы коллективлэн кивалтӥсезлэн воштӥсез Ольга Шибанова, туэ соос Татарстанэ, Чувашие, Марий Элэ, Карелие но Вологда улосвылэ ветлозы. Гастроле коньывуон - шуркынмон толэзьёсы потаны малпало. «Италмас» ансамбльлэн валтӥсь администраторез Альберт Кочуров вераз, коллектив гастроле коньывуонэ потоз. Соос Самара, Саратов, Волгоград улосвылъёсы, Калмыкие вуылоз шуыса. Шуркынмонэ ансамбль Челябинск улосын Йоскалык лулчеберетъя «Синегорье» калыккуспо фестиваль улсын ньыль концерт сётоз. Программае пыриськон понна быдэс Россиысь 110 йоскаылк коллективъёс куриськон сётӥзы. Гастроль туръёс Россилэн 81 улосвылъёсысьтыз 216 каръёсын но гуртъёсын ортчозы. Тодэ вайтом, Удмуртиын калык лулчеберетъя любительской коллективъёслэн огъяросси вожвылъяськонзылэн улосвыл люкетэз ортчоз. Тегъёс: Лулчеберет Удмуртия  